Document ID: /roh_data/filtered/fineweb-2-filterrobots_roh.jsonl.gz/58897

Hanspeter Hunger ha 42 onns ed è il mument rectur da la scola da tscherna da professiun ad Uster. Politicamain è Hunger commember dal Cussegl da la scola da la scola professiunala artisanala a Cuira. Ultra da quai è el dapi l'onn 2013 substitut en la cumissiun da gestiun.
Beath Nay ha bandunà la partida
Beath Nay n'era betg mo sa retratg sco president da la PPS da Cuira, el era insumma extrà da la partida. La raschun per quest pass sajan disfamaziuns davart sia vita privata. I aveva dà tschantschas en connex cun ina supposiziun d'ina procedura penala pervi da violenza a chasa. Nay vul dentant restar commember dal Cussegl communal da la citad sco er dal Cussegl grond.
Elecziuns il zercladur
Ils 5 da zercladur èn las elecziuns dal cussegl da la citad da Cuira. Dasper Hunger candideschan enfin ussa Patrik Degiacomi da la PS, Peter Portmann da la PCD e Marco Tscholl da la PBD per quest uffizi.
RR novitads 6:30